รัฐบาลไทย-ข่าวทำเนียบรัฐบาล-ถ้อยแถลงของนายกรัฐมนตรี ในนามประเทศสมาชิกอาเซียน สำหรับการประชุม United Nations Climate Action Summit 2019
วันพฤหัสบดีที่ 10 ตุลาคม 2562
ถ้อยแถลงของนายกรัฐมนตรี ในนามประเทศสมาชิกอาเซียน สําหรับการประชุม United Nations Climate Action Summit 2019
วันที่ ๒๓ กันยายน ๒๕๖๒ ณ สํานักงานใหญ่สหประชาชาติ นครนิวยอร์ก
ท่านประธานาธิบดี
ท่านนายกรัฐมนตรี
ท่านเลขาธิการสหประชาชาติ
ท่านประธานสมัชชาสหประชาชาติ
และท่านผู้มีเกียรติทุกท่าน
ผมรู้สึกเป็นเกียรติที่ได้กล่าวแถลงการณ์นี้ ในนามของประเทศสมาชิกอาเซียน
ทั้งสิบประเทศ
อาเซียนมีความยินดีต่อการจัดClimate Action Summit ในวันนี้ และขอชื่นชมท่านเลขาธิการสหประชาชาติที่มีบทบาทสําคัญในการแก้ปัญหาการเปลี่ยนแปลงสภาพภูมิอากาศอย่างต่อเนื่อง
อาเซียนมีความเปราะบางสูงต่อผลกระทบจากการเปลี่ยนแปลงสภาพภูมิอากาศ เนื่องจากประชากรส่วนใหญ่อาศัยอยู่บริเวณชายฝั่งทะเลที่อยู่ในระดับต่ําและที่ราบลุ่มแม่น้ํา และผลกระทบ ที่นับวันจะทวีความรุนแรงขึ้นถือเป็นภัยคุกคามต่อการพัฒนาทางเศรษฐกิจ
และสังคมของภูมิภาค ดังนั้น เราจึงเร่งเสริมสร้างภูมิต้านทานผ่านการดําเนินมาตรการลดการปล่อยก๊าซเรือนกระจกและการเตรียมพร้อมในปรับตัวต่อการเปลี่ยนแปลงสภาพภูมิอากาศ
อาเซียนมุ่งมั่นที่จะมีส่วนร่วมในการดําเนินการด้านสภาพภูมิอากาศกับประชาคมโลกอย่างแข็งขันในทุกระดับ
ในระดับโลกอาเซียนสนับสนุนความพยายามในการแก้ปัญหาภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศโดยประเทศสมาชิกอาเซียนทั้งหมดได้เข้าเป็นภาคีความตกลงปารีสและได้ประกาศการมีส่วนร่วมที่ประเทศกําหนด (NDCs)แล้ว
ในระดับภูมิภาคอาเซียนได้ดําเนินมาตรการยุทธศาสตร์ภายใต้แผนงานประชาคมสังคมและวัฒนธรรมอาเซียน ๒๐๒๕ เพื่อมุ่งสู่การมี“สภาพภูมิอากาศที่ยั่งยืน”และชุมชนที่มีภูมิต้านทานโดยมีเป้าหมายที่สําคัญประกอบด้วย
(๑)เป้าหมายด้านการเปลี่ยนผ่านด้านพลังงานอาเซียนได้บรรลุเป้าหมายของภูมิภาคในการใช้พลังงานอย่างมีประสิทธิภาพโดยได้ลดความเข้มข้น ในการใช้พลังงานมากกว่าร้อยละ ๒๑.๙ เมื่อเทียบกับปี ๒๐๐๕ซึ่งเกินกว่าเป้าหมาย ที่กําหนดไว้สําหรับปี ๒๐๒๐ แล้ว และจะดําเนินการอย่างต่อเนื่องเพื่อบรรลุเป้าหมายระยะยาวในการลดความเข้มข้นในการใช้พลังงานลงร้อยละ ๓๐ให้ได้ภายในปี ๒๐๒๕ และได้กําหนดเป้าหมาย ในการเพิ่มสัดส่วนการใช้พลังงานหมุนเวียนเป็นร้อยละ ๒๓ภายในปี ๒๐๒๕ ด้วย
(๒)เป้าหมายด้านการขนส่งทางบกอาเซียนมุ่งลดปริมาณการใช้เชื้อเพลิงเฉลี่ยของยานพาหนะใหม่ขนาดเล็กที่จําหน่ายในอาเซียนลงร้อยละ ๒๖ระหว่างปี ๒๐๑๕ ถึง ๒๐๒๕ นอกจากนี้ ยังจะเสริมสร้างมาตรการนโยบายการคลังบนพื้นฐาน การประหยัดพลังงานหรือการปล่อยก๊าซคาร์บอนไดออกไซด์ในระดับประเทศ และส่งเสริมการประกาศมาตรฐานการใช้เชื้อเพลิงสําหรับยานพาหนะขนาดเล็กของแต่ละประเทศ เพื่อมุ่งสู่มาตรฐานระดับภูมิภาคในระยะยาว
อาเซียนเน้นย้ําความเชื่อมโยงทางตรงระหว่างการดําเนินการด้านสภาพภูมิอากาศ และกลไกสนับสนุนทั้งในด้านการเสริมสร้างศักยภาพ การถ่ายทอดเทคโนโลยี และการสนับสนุนทางการเงิน วันนี้ถือเป็นโอกาสสําหรับประเทศพัฒนาแล้วในการดําเนินการตามคํามั่นด้านการสนับสนุน ทางการเงิน และเราหวังจะเห็นสัญญาณทางการเมืองที่เข้มแข็งในการเพิ่มเงินทุนสนับสนุนอย่างมั่นคง ประมาณการได้ และยั่งยืน ภายหลังปี ๒๐๒๐ ด้วย
ท่านผู้มีเกียรติทุกท่าน
รายงานพิเศษของ IPCC เตือนว่า เวลาสําหรับการดําเนินการเพื่อหลีกเลี่ยงผลกระทบของการเปลี่ยนแปลงสภาพภูมิอากาศไปอย่างถาวรเหลือน้อยลงทุกที เราต้องตระหนักว่าไม่มีประเทศใดที่สามารถต่อสู้กับการเปลี่ยนแปลงสภาพภูมิอากาศได้เพียงลําพังและเราจะต้องก้าวไปด้วยกัน
ท้ายนี้อาเซียนพร้อมที่จะเป็นหุ้นส่วนกับประชาคมโลกในการดําเนินการด้านสภาพภูมิอากาศเพื่อประกันความยั่งยืนให้กับอนุชนทั้งในปัจจุบันและในอนาคต
ขอขอบคุณ